Document ID: /fineweb-2-swissfilter-quality_10-filterrobots/filtered/02038.jsonl.gz/614

Co vegnan call-centers tar numers da telefonins?
- Glindesdi, 7.3.2016, 11:15
-
Emprima emissiun:
- Glindesdi, 7.3.2016, 11:15, RTR
Da tut il temp survegn'ins telefons da reclama e quai adina pli savens era sin il telefonin.
Vus n'avais betg registrà voss numer dal telefonin en il cudesch da telefon e tuttina obtegn'ins telefons da reclama.
Co èsi pussaivel ch'ins obtegn tuttina tals telefons?
I vegn suspectà ch'ils call-centers èn en possess dal numer da contact sur ina app. In exempel è l'applicaziun WhatsApp. Per rimnaders da dats èsi simpel da vegnir uschia tar las datas e tar il numer da telefon. Surtut apps gratuitas vegnans suspectadas da far fatschenta cun las datas sin noss telefonins. Per blers sviluppaders èsi pli lucrativ da vender las nossas dats che da far pajar per l'app. Gia intgins numers da contact pon custar dapli che 1'000 francs. Tiers vegn che bleras apps sa servan da dapli datas ch'ellas duvrassan. Pia ponderar bain tge app gratuita ch'ins telechargia.
Tge pon ins far encunter quels telefons da reclama?
Telefons da reclama suspects e mulestus pon ins dal remiment era guardar suenter sin uschè numnadas glistas d'admoniziun en l'internet. In da quels è per exempel sin Ktipp.ch (guarda link).
Tipicas numras da reclama da callcenters cuntignan a l'entschatta las cifras 588 u 508.